*Projekts*

2015.gada Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 21.septembra**

**noteikumos Nr.899 “Likuma “Par iedzīvotāju ienākuma nodokli”**

**normu piemērošanas kārtība”**

Izdoti saskaņā ar likuma “Par iedzīvotāju ienākuma nodokli”

3. panta trešās daļas 12. punkta “a” apakšpunktu,

8. panta otro daļu, 9. panta pirmās daļas 16. un 17. punktu,

10. panta pirmās daļas 4. punktu, 11. panta trešās daļas 15. punktu,

16.1panta ceturto daļu, 17. panta vienpadsmitās daļas

2. punktu, 38. panta otro daļu un 39. pantu

1. Izdarīt Ministru kabineta 2010. gada 21. septembra noteikumos Nr. 899 “Likuma “Par iedzīvotāju ienākuma nodokli” normu piemērošanas kārtība”” (Latvijas Vēstnesis, 2010, 156. nr.; 2012, 203. nr.; 2013, 168., 198., 252. nr.; 2014, 190., 252. nr.) šādus grozījumus:
   1. aizstāt norādē, uz kāda likuma pamata noteikumi izdoti, skaitļus un vārdus “9. panta pirmās daļas 16. un 17. punktu” ar skaitļiem un vārdiem “9. panta pirmās daļas 16., 17. un 44.punktu,”.
   2. Papildināt noteikumus ar 54.2 un 54.3 punktu šādā redakcijā:

“54.2 Piemērojot likuma 9.panta pirmās daļas 44.punktu, ar nodokli nav apliekamas ar brīvprātīgā darba veikšanu saistīto personificēto izdevumu kompensācijas, kuras brīvprātīgā darba veicējam, atbilstoši brīvprātīgā darba līguma noteikumiem sedz brīvprātīgā darba organizētāji, šādā apmērā:

54.2 1. izdevumi, kuru kopējais apmērs taksācijas gada laikā (neatkarīgi no izmaksātāja) nepārsniedz 1000 *euro* (izņemot 54.2 2.punktā minētos izdevumus):

54.2 1.1. par ēdināšanu – ne vairāk kā 6 *euro* par katru dienu;

54.2 1.2. par viesnīcu (naktsmītni), ja ir iesniegti attiecīgos izdevumus apliecinoši attaisnojuma dokumenti – ne vairāk kā 57 *euro* par diennakti;

54.2 1.3. par ceļa (transporta) izdevumiem (izņemot izdevumus par degvielu), ja ir iesniegti attiecīgos izdevumus apliecinoši attaisnojuma dokumenti;

54.2 1.4. par degvielu, ja brīvprātīgā darba veicējs lieto viņa īpašumā vai valdījumā esošu transportlīdzekli, – ne vairāk kā 50 *euro* mēnesī;

54.2 1.5. par apģērbu, ja tas saistīts ar darbības specifiku vai norāda uz konkrētu atpazīstamību un piederību;

54.2 1.6. par apmācību, ja tā saistīta ar darbības specifiku un nav saistīta ar pamatizglītību – ne vairāk kā 200 *euro* gadā.

54.2 2. izdevumi, par pakalpojumiem, kuru obligāta nodrošināšana ir noteikta saskaņā ar normatīvajiem aktiem:

54.2 2.1. par veselības un dzīvības apdrošināšanu pret nelaimes gadījumiem brīvprātīgā darba veikšanas laikā, ja tā ir pamatota ar izdevumus apliecinošiem attaisnojuma dokumentiem;

54.2 2.2. par civiltiesiskās atbildības apdrošināšanu attiecībā uz trešajām personām (izņemot sauszemes transportlīdzekļu īpašnieku civiltiesiskās atbildības obligāto apdrošināšanu), ja tā ir pamatota ar izdevumus apliecinošiem attaisnojuma dokumentiem;

54.2 2.3. par veselības pārbaudēm, ja tās ir pamatotas ar izdevumus apliecinošiem attaisnojuma dokumentiem.

54.3 Piemērojot likuma 9.panta pirmās daļas 44.punktu, ar nodokli ir apliekama tā brīvprātīgā darba organizētāja segtā izdevumu daļa, kas pārsniedz šo noteikumu 54.2 1.apakšpunktā noteiktās normas.”.

1. Noteikumi stājas spēkā 2016. gada 1. janvārī.

Ministru prezidente L.Straujuma

Finanšu ministrs J.Reirs

10.12.2015 11:00

462

Ozoliņa

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vecākā referente

67095493, fakss 67095421,

[Agrita.Ozolina@fm.gov.lv](mailto:Agrita.Ozolina@fm.gov.lv)